經數: 一七三三

經名: 華嚴經探玄記卷第一

頁數: 一一一

上              欄

釋意一爲根未熟. 先說無常後乃說常. 先

空後不空等. 如是漸次名爲漸敎. 二爲根

熟之輩. 於一法門具足演說一切佛法. 謂

常與無常空不空等. 一切具說. 更無由漸

故名爲頓. 三爲於上達分階佛境之者. 說

於如來無□解脫究竟果德圓極□密自在法

門故名爲圓. 卽以此經是圓頓所攝. 後光

統門下遵統師等亦皆宗承同於此說   四

齊朝大衍法師等立四宗敎. 一因緣宗. 謂卽

小乘薩婆多等部. 二假名宗. 謂成實論及經

部等說. 三不眞宗. 謂諸部般若. 說卽空理

明一切法不眞實等. 四眞宗. 謂華嚴涅槃.

明法界眞理佛性等故  五護身法師等立

五宗敎. 謂此於前第四宗內. 開眞佛性以

爲眞宗. 卽涅槃等經. 第五名法界宗. 卽華

嚴明法界自在無□法門   六陳朝南嶽思

禪師智者禪師等立四敎. 一三藏敎. 亦名小

乘敎. 如法華云不得親近小乘三藏學者. 智

論中說小乘爲三藏大乘名摩訶衍藏. 二

名通敎. 亦名漸敎. 謂大乘經中通說三乘

通被三根等. 又如大品中乾惠等十地通

三乘者是也. 三名別敎. 亦名頓敎. 謂諸大

乘經中所說法門道理不通小乘等者是也.

四名圓敎. 亦名□密敎. 謂法界自在具足圓

滿一卽一切一切卽一無□法門. 亦華嚴 等

是也  七唐朝海東新羅國元曉法師造此經

疏. 亦立四敎. 一三乘別敎. 謂如四諦敎緣

起經等. 二三乘通敎. 謂如般若經深密經

等. 三一乘分敎. 如瓔珞經及梵網等. 四一

乘滿敎. 謂華嚴經普賢敎. 釋此四別如彼

中              欄

疏中  八唐吉藏法師立三種敎. 爲三法輪.

一根本法輪. 卽華嚴經最初所說. 二枝末

法輪. 卽小乘等於後所說. 三攝末歸本法

輪. 卽法華經四十年後說□三入一之敎. 具

釋如彼   九梁朝光宅寺雲法師立四乘敎.

謂如法華中. 臨門三車卽爲三乘. 四衢道中

所授大白牛車卽爲第四乘. 以臨門牛車亦

同幷鹿俱不得故. 若不爾者長者宅內引

諸子時. 云此三車1只在門外. 諸子出宅卽

應得車. 如何出已至本所指車所住處. 而

不得故後更索耶. 故知是權同羊鹿也. 以

是大乘中權敎方便說故. 具釋如彼法華疏

中. 十唐江南印法師敏法師等立二敎. 一釋

迦經. 名屈曲敎. 以逐機性隨計破著故.

如涅槃等. 二盧舍那經. 名平道敎. 以逐法

性自在說故. 如華嚴等. 彼師釋此二敎略

有四別. 一主異. 謂彼釋迦化身所說. 此是舍

那十身所說. 二處異. 謂彼說在娑婆世界木

樹草座. 此說在於蓮華藏世界寶樹金座. 三

衆異. 彼與聲聞及菩薩說. 此唯菩薩極位同

說. 四說異. 謂彼但是一方所說. 此要該於十

方同說. 廣釋如彼華嚴疏中. 第二辨是非

者. 此上十家立敎諸德. □是當時法將[&FFFF]#悟

絶倫. 如思禪師智者禪師等. 神異感通[&FFFF]#

參登位. 靈山聽法憶在於今. 雲法師依此

開宗講法華感天雨華等. □如僧傳等所

顯. 又此諸德豈夫好異. 故分聖敎. 但以解

該群典異軫呈根. 言不得已. 開宗別釋.

務令聖說各契其宜. 問此上十說誰是誰非.

下              欄

答依成實論. 佛說內外中間之言遂卽入

定時. 有五百羅漢各釋此言. 佛出定後同

問世尊. 誰當佛意. 佛言□非我意. 諸人問

佛. 旣不當佛意將無得罪. 佛言雖非我

意各順正理. 堪爲聖敎. 有福無罪. 肉此

諸說各有少多聖敎爲證. 是故不可全非

棄耳  第三述西域說者. 眞諦三輪. □多

四敎. 波頗五說. [&FFFF]#如別說. 又法藏於文明

元年中. 幸遇中天竺三藏法師地婆訶羅. 唐

言日照. 於京西太原寺□譯經論. 余親2于

時乃問. 西域諸德於一代聖敎3頗有分判

權實以不. 三藏說云. 近代天竺那爛陀寺同

時有二大德論師. 一名戒賢. 二稱智光. □

神解超倫. 聲高五印. 群邪稽□. 異部歸誠.

大乘學人仰之如日月. 獨步天竺各一人

而已. 以所承宗別. 立敎不同. 謂戒賢卽遠

承彌勒無著. 近踵護法難陀. 依深密等經

瑜伽等論立三種敎. 謂佛初鹿園說小乘

法. 雖說生空然猶未說法空眞理. 故非了

義. 卽四阿含等經. 第二時中雖依遍計所執

自性說諸法空. 然猶未說依他圓成唯識

道理. 故亦非了義. 卽諸部般若等敎. 第三時

中方就大乘正理具說三性三無性等唯識

二諦. 方爲了義. 卽解深密等經. 又此三位各

以三義釋. 一攝機. 二說敎. 三顯理. 且初

唯攝聲聞. 唯說小乘. 唯顯生空. 二唯攝菩

薩. 唯說大乘. 唯顯二空. 三普攝諸機. 通說

諸乘. 具顯空有. 是故前二攝機敎理各互有

闕故. 非了義. 後一機無不攝敎無不具理

經數: 一七三三

經名: 華嚴經探玄記卷第一

頁數: 一一二

上              欄

無不圓故. 爲了義

第二智光論師遠承文殊龍樹. 近[&FFFF]#提婆淸

辯. 依般若等經中觀等論亦立三敎. 謂佛

初鹿園爲諸小根說小乘法. 明心境俱有.

第二時中爲彼中根說法相大乘. 明境空

心有唯識道理. 以根猶劣未能令入平等

眞空故作是說. 於第三時爲上根說無相

大乘. 辯心境俱空平等一味. 爲眞了義. 又此

三位亦三義釋. 先攝機者. 初時唯攝二乘人

機. 第二通攝大小二機. 以此宗計一分二

乘不向佛果. 三唯攝菩薩. 通於漸頓. 以諸

二乘悉向佛果無異路故. 二約敎者. 初唯

說小乘. 次通三乘. 後唯一乘. 三約顯理者.

初破外道自性等故. 說緣生法定是實有.

次卽漸破二乘緣生實有之執. 說此緣生以

爲似有. 以彼怖畏此眞空故. 猶存假有而

接引之. 後時方就究竟大乘說此緣生卽

是性空平等一味不□二諦. 是故法相大乘

有所得等屬第二敎. 非眞了義. 此三敎次第

如智光論師般若燈論釋中. 具引蘇若那摩

訶衍經說. 此云大乘妙智經. 此昔所未聞

也  第四會相違者. 問此二說旣各聖敎互

爲矛楯. 未知爲可和會爲不可會耶. 答

無會無不會. 初無會者. 旣□聖敎. 隨緣益

物何俟須會. 卽是智論四種悉檀中各各爲

人悉檀. 亦是攝論四意趣中衆生樂欲意趣.

於一法中或[&FFFF]#或毁. 是故二說不須强會.

二無不會者. 有二門. 一約敎應機. 二約

機領敎. 前中但佛敎門了與不了有其四

中              欄

位. 一約攝機寬狹. 二約言敎具闕. 三約益

物大小. 四約顯理淺深. 初者若唯攝二乘

不兼菩薩. 或唯菩薩不兼二乘. 各攝機狹

故非了義. 若寬攝三機周盡方了義. 二者

若唯說小不兼說大. 或唯說大乘不兼小

乘敎. 言各有闕故非了義. 若言包大小具

足三乘方爲了義. 深密經等據上二門. 戒

賢所判亦有道理. 三約益物大小者. 若令

一切衆生得小乘益. 或令一切有情得大乘

益. 有得小益不能全令得究竟益. 俱非

了義. 若能令彼一切衆生及入寂二乘. 悉皆

當得大菩提益. 方爲了義. 四顯理淺深者.

若於緣起隨說實有. 或雖破實猶存假有.

旣會相未盡顯理未極故. 非了義. 若說緣

生卽是性空不□緣起融通無二. 會緣旣

盡理性圓現. 方爲了義. 彼妙智經據上二

門. 智光所判甚有道理. 是故二說各據別

門互不相至. 豈有相違. 二約機領敎者. 問

二說三敎各初說小. 華嚴初說如何會釋. 答

諸德三釋. 一云此三法輪約漸悟機說. 華嚴

最初約頓悟機說. 若爾密[&FFFF]#力士經初時具

說三乘法. 此爲屬漸爲屬頓耶. 若是漸敎

應唯說小. 若是頓敎應唯說大. 彼旣具三

極成違害. 是故此釋亦難用也. 一云若依

顯了門. 則有如前三法次第. 若約□密門

卽諸說同時. 若爾者卽初時小顯而大密. 何

不以大顯而小密耶. 又判此顯密出何聖

敎. 理旣不齊. 復無聖敎. 故難依用. 此上二

釋此三法輪攝法不盡. 初卽漸而非頓. 後

下              欄

卽顯而非密. 一云但是如來圓音一演. 異類

等解. 就小結集唯說小乘. 就大結集唯說

大乘. 就通結集具說三乘. 若爾隨一結集俱

無前後. 何有如此三敎次第. 今解此難便

會二說. 汎論如來圓音說法大例有二. 一

爲此世根定者說. 二爲此世根不定說. 初

中三節. 一或有衆生此世小乘根性定者.

見佛始終唯說小乘. 如小乘諸部. 結集三

藏總無大乘. 二或有衆生此世三乘根性

熟者. 見佛始終但說三乘. 如密[&FFFF]#力士經.

佛初鹿園說法之時. 無量衆生得阿羅漢果.

無量衆生成□支佛道. 無量衆生發菩提心.

住初地等. 乃至廣說. 大品大般若亦同此

說. 以此義準後時所說. 皆通具此三乘. 如

諸大乘經中所說. 三或有衆生此世一乘根

性熟者. 卽初見佛於樹王下華藏界中依

海印定. 唯爲菩薩演說無盡圓滿自在無□

法門具足主伴. 乃至終極亦同此說. 以此

法中通括九世攝前後故也. 二爲不定根

者. 有二位. 一此世小乘根不定故堪可進

入三乘位者. 卽初聞唯小以爲不了. 次聞

唯大亦非是了. 後聞具三方爲了義. 解深

密經就此根辨. 二此世小乘根不定故堪可

進入一乘位者. 卽初唯說小爲不了敎. 次

通大小亦非了敎. 後會三歸一唯說一乘

方爲了敎. 妙智經當意也. 由根不定有

此二門. 是故二師各述一門故不相違. 由

有如是此世根定及不定故. 是故令彼敎

門或有前後. 或無前後. 準釋可知第五

經數: 一七三三

經名: 華嚴經探玄記卷第一

頁數: 一一三

上              欄

明現傳者. 當今諸德於大乘中自有二說.

一立三乘大乘. 以此宗許入寂二乘定不

成佛. 是故約彼五性差別具說三乘. 二立

一乘大乘. 以此宗許入寂二乘亦□成佛. 是

故約此佛性遍有唯說一乘. 前師引敎成

立云. 如大般若經第五百九十云. 若有情類

於聲聞乘性決定者. 聞此法已速能證得

自無漏地. 於獨覺乘性決定者. 聞此法已

速依自乘而得出離. 於無上乘性決定者.

聞此法已速證無上正等菩提. 若有情類

雖未證入正性離生. 而於三乘性不定者.

聞此法已皆發無上正等覺心. 又解深密經

第二云. 乃至更說法要. 謂相無自性性. 勝

義無自性性. 乃至諸聲聞乘種性有情亦由

此道此行[&FFFF]#故正得無上安穩涅槃. 一切聲

聞獨覺菩薩皆共此一妙淸淨道. 皆同此一

究竟淸淨更無第二. 我依此故密意說言唯

有一乘. 非於一切有情界中無有種種有

情種性. 或鈍根性或中根性或利根性有情

差別. 解云. 此約三乘同一所觀無性道故.

密意說此名爲一乘. 理實三乘各證涅槃

非是一也. 又瑜伽論第三十七云. 補特伽羅

成就者. 略說四種. 有聲聞種性. 以聲聞乘

而成就之. 有獨覺種性. 以獨覺乘而成就

之. 有佛種性. 以無上乘而成就之. 無種性

者. 卽以善趣而成就之. 善戒地持皆同此

說. 又解深密經云. 一向趣寂聲聞種性補特

伽羅雖□諸佛施設種種勇猛加行方便化

導. 終不能令當坐道場證阿□多羅三□

中              欄

三菩提. 深密解脫亦同此說. 十輪經第九卷

亦說三乘各定差別. 如是等文□非小乘.

是大乘中許三差別. 是故各爲三乘大乘敎

也. 二後師引彼一乘大乘敎者. 涅槃經三十

三云. 一切衆生同有佛性. 皆同一乘同一解

脫. 一因一果. 同一甘露一切當得常樂我

淨是名一味. 又法華第一云. 十方佛土中唯

有一乘法. 無二亦無三. 除佛方便說. 又云.

初以三乘引導衆生. 然後但以大乘而度

脫之. 又第三云. 我滅度後復有弟子不聞

是經不知不覺菩薩所行. 自於所得功德

生滅度想入於涅槃. 我於餘國作佛更有

異名. 是人雖生滅度之想入於涅槃. 而於

彼土心佛智慧. 大智度論第九十五亦同此

說. 又法華論中四聲聞內退菩提心及應化.

此二聲聞佛與授記. 決定及增上慢此二根

未熟故. 菩薩與授記. 方便令發心. 解云. 旣

但云未熟不言無根. 故知定當得佛菩提.

又復云方便令發心. 卽是發菩提心也. 又

入楞伽第二第四第七皆同說二乘無實涅

槃但是三昧力住. 後必當得無上菩提. 法

華論云. 第四人者方便令入涅槃城故. 涅

槃城者. 諸禪三昧城. 過彼城已令入大般

涅槃城. 此同楞伽住三昧樂. 離分段故假

說涅槃. 而實有彼變易身. 故於淨土中行

菩薩道. 勝□經云. 言諸二乘得涅槃者. 是

佛方便. 唯有如來得般涅槃. 又此經及無

上依經寶性論佛性論皆說入滅二乘於三

界外受變易身. 又密嚴經中二乘必無陸斷

下              欄

永滅. 如是等文亦是大乘. 不許三乘決定

差別. 是故名爲一乘敎  1第六定權實者.

或有說者. 一乘是權三乘是實. 以深密經第

一時敎唯爲發趣聲聞乘者. 說卽總無成

佛. 第二時敎唯爲發趣修大乘者. 說卽總

無不成佛. 此二若過若不及. 故俱非了義.

[&FFFF]#若第三時敎. 有種性者成. 無種性者不

成. 方爲了義. 法華旣當第二時敎. 卽是密

意權說. 是故勝□經以一乘爲方便說. 是

故理實但約不定種性說爲一乘. 攝論莊嚴

論顯揚論等皆同此釋. 又法華第三生滅度

想入涅槃等. 依瑜伽八十一□是變化聲

聞示現入滅. 楞伽密嚴皆同此會釋. 無上依

經寶性等論□是不定二乘向菩提者增壽

變易. 非謂入滅更起受身. 瑜伽說本轉二

識成就不成就四句中第四俱不成就者. 爲

聲聞獨覺入無餘依涅槃界時. 又八十云. 無

餘依涅槃界中唯有淸淨眞如法界. 依此等

文. 入涅槃已. 身智俱滅. 根識永無. 豈有變

易修行成佛. 是故唯有一乘非極了義. 深

密經中第三時普爲發趣一切乘者說名

爲了義. 故名三乘是盡理實敎. 又深密第二

第四皆云一乘是密意說故知是權也. 或有

說者. 一乘是實三乘是權. 謂法華經唯一佛

乘是深密經三乘後說定性二乘滅亦不存

故. 方便說三. 實唯一故. 若言法華是第二

時敎. 爲引不定二乘故說一切悉皆成佛.

而猶未說定性不成故非了者. 若爾法華

之時猶未說有定性二乘. 何因彼論立四

經數: 一七三三

經名: 華嚴經探玄記卷第一

頁數: 一一四

上              欄

聲聞彼定性言從何處得. 若有定性豈得

總成. 若許總成何名定性. 故知定性之言

牒前深密所說. 後至法華明悉全成佛. 是

故彼論順此經文. 會前權說歸後實敎. 故

知法華定在深密後說. 妙智三敎一乘在三

乘後. 梁論成立正法三中亦一乘在後. □

同此說. 法華中生滅度想入涅槃等. 釋爲

變化示現滅者. 極違敎理. 違敎者. 若是變

化聲聞卽實是諸佛菩薩. 豈可迷自所示涅

槃乃生滅度之想. 若作此釋元未讀經. 違

理者. 若入涅槃是永斷滅. 諸佛菩薩於所

化前示現涅槃. 若彼所化不定種性是勇猛

者. 不怖生死能修勝行. 若有一類性怯弱

者. 怖畏生死學佛菩薩. 先入涅槃擬欲

於後行菩薩道. 汝宗入滅旣無有起. 豈不

誤彼一類衆生. 此乃誤衆生何成引導. 肉

復此文無不相干. 又亦未見勝□經意. 乃

輒斷一乘以爲方便. 彼經云. 若如來隨彼

所欲而方便說. (謂二乘)卽是一乘無有二乘.

二乘入於一乘. 一乘者卽第一義乘. 又彼經

中廣破二乘云無涅槃. 又云. 此經斷一切

疑. 決定了義入一乘道. 豈說一乘以爲方

便. 解深密經一乘是密意者. 是未說法華

之前故作是說. 及後說法華時會前三乘

皆是方便. 瑜伽轉本俱滅. 顯揚六義說一乘.

攝論十義說一乘. 皆同深密會釋. 以此等

論隨彼經造故. 法華論說決定二乘亦受

記等. 是隨此本經造故. 若不信一乘守

權乖實甚爲可愍故. 百喩經第二卷云. 昔

中              欄

有一聚落. 去王城五由旬. 村中有好美水.

王[&FFFF]#村人常使日日送其美水. 村人疲苦

悉欲移遠此村去. 時彼村主語諸人言. 汝

等[&FFFF]#去. 我當爲汝白王改五由旬作三由

旬使汝得近去來不疲. 則往白王. 王爲改

之作三由旬. 衆人聞已便大歡喜. 有人語

言此故是本五由旬. 更無有異. 雖聞此言

信王語故終不肯捨. 世間之人亦復如是.

修行正法度於五道向涅槃城. 心生疲倦.

便欲捨離頓駕生死不能復進. 如來法王

有大方便. 於一乘法分別說三. 小乘之人

聞之歡喜以爲易行. 修善進德心度生死.

後聞人說無三乘故是一乘. 以信佛語終

不肯捨. 如彼村人亦復如是. 解云. 此經卽

是金口良斷. 權實顯然. 可息諸說耳  第七

顯開合者. 然此三乘一乘各有二種. 三乘

二者. 一異時三乘. 如深密經初時唯小乘第

二唯大乘. 二同時三乘. 如第三時普爲發

趣一切乘等. 於此敎中一乘相隱三乘相

顯. 是故就顯總名三乘. 一乘二者. 一破異

明一. 如法華經. 破二實滅. 及涅槃經破無

佛性. 俱是對權會破方說一乘. 二直體顯

一. 如華嚴經不對二乘無所破故. 爲大

菩薩直示法界成佛儀故. 是故初說華嚴

無權可會. 終說涅槃會前諸權. 是卽非盡

權無. 以顯實是俱名一乘. 又復更開各有

三種. 初三乘三者. 一始別終同三. 謂始約因

修四諦緣生六度等別. 終就得果三乘之人

身智同滅. 如俱舍等說. 1比約初時乘敎

下              欄

說. 二始同終別三. 謂同聞般若同觀無性.

三乘之人各得自果. 如前所引說. 若據聖

諦緣生六度行異亦得名爲始終各別. 此是

第二第三時敎說也. 三近異遠同三. 謂法華

等初以三乘方便誘引. 後同以大乘令得

度等. 一乘三者. 一存三之一. 如深密等說.

二遮三之一. 如法華等. 三表體之一. 如華

嚴等. 是故通說有其四句. 一或唯三無一.

如俱舍等. 二或唯一無三. 如華嚴等. 三或

亦一亦三. 此有二位. 初三實一權. 如深密

等. 後一實三權. 如法華等. 四或非一非三.

約理絶言故. 大般若中舍利子問善現云.

如來授諸天子記於三乘中何乘得記. 善

現答言. 於法相中無一無三. 云何問言

於何乘得記. 是故一乘三乘有存有泯. 諸

說不同. 或聞唯破二乘卽謂唯約不定種

性. 或聞無二亦無三卽謂大乘實敎亦破.

或聞不破大乘卽謂大乘權敎亦存. 今釋

有二位. 一約事破二乘實滅. 二約敎亦會

大乘權敎. 大乘權敎許入寂二乘不成佛故.

但深破二乘卽是破三. 是故破二破三皆

不相違  第八敎前後者. 今辯如來一代所

說. 約時顯敎. 大例有四. 一本末差別門. 二

依本起末門. 三攝末歸本門. 四本末無□門.

初中本末同時始終一類各無異說. 然有三

位. 一若小乘中卽最初度彼□陳那等. 最後

度於須跋陀羅. 中間亦復唯說小乘唯益

小機. 如四阿含經及五部律遺敎等說. 二若

約三乘卽從始至終皆說三乘通益三機.

經數: 一七三三

經名: 華嚴經探玄記卷第一

頁數: 一一五

上              欄

如前所引力士經大般若等諸大乘經. 於中

雖有權實不同皆具三乘. 三若約一乘卽

從初至極爲大菩薩唯說一乘. 如最初時

說華嚴等. 其中不通二乘. 復攝九世該於

前後. 是故至極更無異說. 然此三類旣依

此世根定者說. 此卽諸敎相望各通始終. 竟

無前後. 二依本起末門者. 有四類. 一謂初

時爲大菩薩說大乘. 次說中乘. 次說小乘.

後說人天. 如此經下性起品云譬如日出

先照一切諸大山王次照一切大山次照

金剛寶山然後普照一切大地. 如來應供等

正覺亦復如是. 成就無量無邊法界智慧日

輪常放無量無□智慧光明. 先照菩薩摩訶

薩等諸大山王. 次照緣覺. 次照聲聞. 次照

決定善根衆生隨應受化. 然後悉照一切衆

生乃至邪定. 爲作未來饒益因緣. 又此品中

如三千界初始成時. 先成色界諸天宮殿. 次

成欲界諸天宮殿. 次成人處及餘衆生諸所

住處. 如來應供等正覺亦復如是. 先時菩薩

諸行智慧. 次起緣覺聲聞及餘衆生一切善

根. 依此等文明佛初時說大後漸說小. 約

法以明依本起末. 非約根器. 以無先學

大後學小故. 問法豈不別耶. 答小乘之法

定從大乘所流出故. 文殊問經云. 十八及

本二皆從大乘出. 普超三昧及入大乘論意

□同此. 三攝末歸本門者. 依無量義經. 初

時說小乘. 次說中乘. 後時說大乘. 依解深

密經. 初時唯小乘. 第二時唯大乘. 第三時具

三乘. 依妙智經. 初時唯小乘. 次具三乘. 後

中              欄

唯一乘. 此卽無量義經合大開小. 深密等合

小開大. 謂於大乘開於權實. 然深密妙智

旣各聖敎. 不可取一捨一. 是故合此二經

總有四門. 一初時小乘. 二經同說. 第二時唯

大乘. 唯深密說. 第三時具三乘. 此是深密第

三妙智第二. 第四時唯一乘. 唯妙智第三時

說. 是故當知妙智經在深密後說. 若謂妙

智經此土未□而不信者. 彼深密經旣當第

三時敎. 然許定性二乘及無性有情□不成

佛. 具足三乘名一切乘者. 是卽法華涅槃

旣在深密後說. 然定性二乘及無性闡提悉

皆成佛. 當知卽是第四時名一乘敎. 是故

與妙智經懸會無疑. 又初小乘敎. 依法華

等佛成道後三七日等說. 依眞諦三藏記

云. 佛成道七年後說諸部般若. 是第二時敎.

又云. 三十八年後說解節經. 當第三時敎.

今依法華經及無量義經. □云四十年後說

法華等. 故知是深密後說. 眞諦此說必有聖

敎. 若無聖敎豈可自作年數. 若不信此

者. 卽涅槃經居末後是卽無疑. 然此四

時皆前權後實以後會前. 法華涅槃會深密

之三乘歸究竟一乘其義決定. 是故此四從

淺至深明攝末歸本之漸次也. 四本末無

□門者. 謂初擧照山王之本敎. 明非本無

以起末. 後顯歸大海之異流. 明非盡末

無以歸本. 是卽本末交映. 與奪相資. 方爲

攝生之善巧也. 是故通論總有五位. 一根本

一乘敎. 此如華嚴說. 二密意小乘敎. 三密意

大乘敎. 四顯了三乘敎. 上三如深密經說. 五

下              欄

破異一乘敎. 如法華涅槃等說. 此上四門旣

圓通無□. 是卽前後卽無前後. 無前後卽前

後. 皆無障□思准之耳

第九以義分敎. 敎類有五. 此就義分. 非

約時事. 一小乘敎. 二大乘始敎. 三終敎. 四

頓敎. 五圓敎. 初小乘可知. 二始敎者. 以深

密經中第二第三時敎同許定性二乘俱不

成佛故. 今合之總爲一敎. 此旣未盡大乘

法理. 是故立爲大乘始敎. 三終敎者. 定性二

乘無性闡提悉當成佛. 方盡大乘至極之

說. 立爲終敎. 然上二敎□依地位漸次修

成. 俱名漸敎. 四頓敎者. 但一念不生卽名爲

佛. 不依位地漸次而說. 故立爲頓. 如思

益云. 得諸法正性者. 不從一地至於一地.

楞伽云. 初地卽八地乃至無所有何次等. 又

下地品中十地猶如空中鳥跡. 豈有差別可

得. 具如諸法無行經等說. 五圓敎者. 明一

位卽一切位一切位卽一位. 是故十信滿心

卽攝五位成正覺等. 依普賢法界帝網重

重主伴具足故. 名圓敎. 如此經等說. 若約

所說法相等者. 初小乘法相有七十五法. 識

唯有六. 所說不盡法原. 多起異諍. 如小乘

諸部經論說. 二始敎中廣說法相1小說眞

性. 所立百法決擇分明故無違諍. 所說八識

唯是生滅法相名數多同小乘. 固非究竟玄

妙之說. 如瑜伽雜集等說. 三終敎中少說法

相廣說眞性. 以會事從理故. 所立八識通

如來藏隨緣成立具生滅不生滅. 亦不論

百法名數不廣. 又不同小亦無多門. 如楞

經數: 一七三三

經名: 華嚴經探玄記卷第一

頁數: 一一六

上              欄

伽等經寶性等論說. 四頓敎中總不說法相

唯辯眞性. 亦無八識差別之相. 一切所有唯

是妄想. 一切法實唯是絶言. 呵敎勸離毁

相泯心. 生心卽妄. 不生卽佛. 亦無佛無不

佛無生無不生. 如淨名默住顯不二等是

其意也. 五圓敎中所說唯是無盡法界. 性海

圓融緣起無□. 相卽相入如因陀羅網重重

無際微細相容主伴無盡. 十十法門各稱法

界. 具如下說. 然此五敎有開有合亦有五

重. 一或總爲一. 謂唯是如來一大善巧攝生

方便也. 二或開爲二. 謂一乘三乘敎前諸敎

中雖有存三泯二不同. 然皆通三乘趣入

故名三乘敎. 後一直顯本法不通二乘故

唯是一. 卽智論中名共敎不共敎. 此亦同上

印師等所立二敎也. 三或分爲三. 謂小乘三

乘一乘敎. 智論旣將此經爲不與二乘共

故名爲不共. 卽是一乘. 大品等爲通三乘

同觀得益故名爲共. 卽是三乘. 義准四阿

含經旣不共菩薩亦名不共. 卽是小乘. 依

此三位梁攝論第八云如來成立正法有

三種. 一立小乘二立大乘(有本作三乘字)三立一

乘. 第三最勝故名善成立. 此亦同上妙智經

說. 又眞諦三藏部異執疏第二卷中亦同此

說. 四或分爲四. 此有二義. 一於上共敎中

約存三泯二開兩敎故爲四. 一別敎小乘.

二同敎三乘. 如深密等. 三同敎一乘. 如法

華等. 四別敎一乘. 如華嚴等. 二約歷位無

位開漸頓二敎故爲四. 一小乘敎. 二漸敎.

三頓敎. 四圓敎. 五或散分爲五. 於上漸敎

中              欄

復分始終二敎. 此上五敎非局判經. 但多分

而論. 如上所指通諸經論. □可知第十以

理開宗. 宗乃有十. 一法我俱有宗. 謂人天

位及小乘中犢子部等. 彼立三聚法. 一有爲

法. 二無爲法. 二非二聚. 卽初二是法. 後一是

我. 又立五法藏. 一過去. 二未來. 三現在. 四

無爲. 五不可說. 此卽是我以不可說是有

爲無爲故. 二法有我無宗. 謂薩婆多等. 彼說

諸法二種所攝. 一名. 二色. 或四所攝. 謂三世

及無爲. 或立五法. 一心. 二心所. 三色. 四不

相應. 五無爲. 此卽但有此法無別有我. 三

法無去來宗. 謂大衆部等說. 有現在及無爲.

以過未法體用俱無故也. 四現通假實宗. 謂

說假部等. 彼說無有去來二世. 於現在法

中在蘊可實在界處. 爲假. 隨應諸法假實

不定. 成實論及經部別師亦同此類. 五俗妄

眞實宗. 謂說出世部等. 彼說世俗法假以虛

妄故. 出世法實以非虛妄故. 六諸法但名

宗. 謂一說部等. 一切我法唯有假名都無

實體. 此又通於初敎之始. 七一切皆空宗. 謂

大乘初敎. 說一切法悉皆性空超於情表

無分別故. 如般若等皆辯. 八眞德不空宗.

謂終敎諸經所說. 一切法唯是眞如如來藏

中實德攝故. 眞體不空具性德故. 九相想

俱絶宗. 謂頓敎中絶言所顯離言之理. 理事

俱泯平等離念. 十圓明具德宗. 謂如別敎一

乘. 主伴具足無盡自在所顯法門. 上來分敎

開宗粗陳1□槪廣引敎理. 具明義相如

別記說

下              欄

第四敎所被機者. 通有十位. 於中前五簡

其非器. 後五正顯所爲前中五者. 一違眞

非器. 謂不發菩提心不心出離. 依傍此

經心名心利莊飾我人. 經非彼緣故非其

器. 下云. 爲名利說法是爲魔業. 又如不淨

說法墮惡道等. 二背正非器. 謂詐現大心

僞修邪善. 近感人天終2成佛. 恐墮阿鼻地

獄多劫受苦. 如提婆達多爲闡提頂. 又如

八大善人當成不善. 前據初時卽可知. 此

就終時方顯. 下云. 忘失菩提心修諸善根

是爲魔業. 經非此緣故亦非器. 三乖實非

器. 謂雖不巧僞. 然隨自執見以取經文. 遂

令超情至敎□不入心故成非器. 地論云.

聞作聞解不得不聞. 又如隨聲取義五種

過失等. 此上三位俱是凡愚衆生境界. 下云.

此經不入一切衆生之手. 唯除菩薩. 良以

此經非是衆生流轉之緣. 故不入手. 四狹

劣非器. 謂一切二乘無廣大心亦非此器. 下

文云. 一切聲聞緣覺不聞此經. 何肉受持.

又舍利弗等五百聲聞皆如聾盲不聞不

見. 五守權非器. 謂三乘共敎諸菩薩等. 隨

自宗中修行未滿初阿僧祇亦非此器故.

下文云. 菩薩摩訶薩. 雖無量億那由他劫行

六波羅蜜修習道品善根未聞此經. 雖聞

不信受持隨順. 是等猶爲假名菩薩. 問瓔珞

經等十千劫修十信行滿. 何故此中無量億

等不信此經. 答以彼但於行布位中修行

信等. 於此圓融普賢十信一攝一切猶未

聞信. 由此故知二宗差別. 若不爾者修行旣

經數: 一七三三

經名: 華嚴經探玄記卷第一

頁數: 一一七

上              欄

經爾許時劫不信此經. 何名菩薩摩訶薩

也. 簡非器竟第二顯所爲中五者. 一正爲

者. 謂是一乘不共敎中普機菩薩. 正是此經

所爲之器. 下文云. 如是經典. 但爲乘不思

議乘菩薩摩訶薩說不爲餘人. 解云. 乘者

運轉爲義. 若依別門初運至十信. 次轉至

十住乃至佛果. 次第相乘以階彼岸. 名可思

議. 若依普門一位卽一切位故. 亦一運卽一

切運. 名不思議乘. 乘此乘者十信滿心卽

得六位. 如賢首品等說又十住等位皆亦如

是. 如下文諸會處說. 又如善財一生具五

位等. 皆是普法相收故也. 又舍那品云. 非

餘境界之所知. 普賢方便皆得入. 又普賢誡

衆云. 普眼境界淸淨身我今演說. 仁諦聽如

是可知. 問何故此法非餘境界. 答以盧舍

那周遍塵方普應法界一切群機. 若彼別機

稱自根器. 但各見己所見聞自所聞. 皆不

見他所見不聞他所聞. 此普賢機乃見一

切所見聞一切所聞. 皆盡盧舍那能化分

齊故云普眼境也. 是故當知. 普別二機感

普別二法各不同也. 二兼爲者. 謂遺法中見

聞信向此無盡法. 成金剛種當必得此圓

融普法. 如下文呑服金剛喩又小火廣燒喩

等. 又如兜率天子從地獄出得十地無生

忍. 展轉利益不窮盡等. 皆由宿聞此法爲

本因故. 又下文云. 雖在於大海及劫盡火

中. 決定信無疑必得聞此經. 三引爲者. 謂

彼如前共敎菩薩. 於彼敎中多時長養深

解窮徹行布敎源. 卽當得此普賢法界. 旣

中              欄

云無量億那由他劫不信此經. 卽知過此

劫數必當信受. 以離此普法更無餘路得

成佛故. 經不說彼過此劫數猶不信故. 問

若彼地前過彼劫數必信受者. 卽知地上二

宗不別. 豈彼所信無十地耶. 答於彼敎中

具有行布十地漸次乃至佛果. 長養彼根

器務令成熟. 極遲之者至此劫數定當

信入. 如其疾者是卽不定可准知耳. 四轉

爲者. 謂諸二乘以根鈍故. 要先□入共敎

大乘捨二乘名得菩薩稱. 然後方入此普

賢法. 故說此經唯爲菩薩不攝二乘. 若

不爾者餘大乘經有聲聞衆爲所被機亦引

二乘令其入大. 唯獨此經衆無聲聞之機

文無□小之說. 何成了義深廣之典. 設第八

會有聲聞者. 爲寄對顯法表如聾盲非

是所被. 其六千比丘非是羅漢故不相違.

是故當知. 一切二乘總無頓入普賢法界.

依究竟說無有二乘而不□入共敎菩薩.

無彼菩薩而不入此普賢之法. 是故展轉無

不皆是此法之器. 五遠爲者. 謂諸凡愚外道

闡提悉有佛性. 以障重故久遠亦當得入

此法. 如佛性論及寶性論皆說. 以一闡提

謗大乘因. 依無量時說無佛性. 非謂究

竟無淸淨性. 又如此經性起大樹於二乘闡

提二處不生1牙亦不捨生性等. 又如日

照生盲喩等. 是故當知. 一切衆生究竟無

不皆入此法. 以此普法衆生具有故. 下文

云. 菩薩知一切衆生身中有如來菩提等.

問若爾何故瑜伽等論. 定性二乘及無性有

下              欄

情定不成佛. 答此由敎門有了不了故有

諸說. 若依小乘一切衆生總皆無有大菩

提性. 如小論說. 若大乘初敎卽五性差別. 一

分有性一分無性. 如瑜伽等. 若依終敎一

切衆生悉有佛性. 如涅槃等經佛性等論.

若依頓敎衆生佛性一味一相. 不可言有

不可說無. 離言絶慮. 如諸法無行經等說.

若依圓敎衆生佛性. 具因具果. 有性有

相. 圓明備德. 如性起品如來菩提處說

第五能詮敎體者. 通論敎體. 從淺至深. 略

有十門. 一言詮辯體門. 二通攝所詮門. 三遍

該諸法門. 四緣起唯心門. 五會緣入實門. 六

理事無□門. 七事融相攝門. 八帝網重重門.

九海印炳現門. 十主伴圓備門. 初中有二.

先辨小乘. 後顯大乘. 前中依薩婆多宗諸

德三說. 一云但名句文身以爲敎體. 故發智

論云. 十二部經以何爲性. 答名身句身文身

次第住等. 一云以聲善故是佛敎體名等無

記是敎作用. 婆2娑論第一百二十六云. 佛敎

云何. 答謂佛語言詞唱評論語音語路語表

是佛敎. 乃至說者語業爲體. 佛語何法. 答謂

名身名身文身. 次第行列. 次第安布. 次第連

合. 此卽總顯佛敎作用. 解云. 評家正義音聲

爲體. 經部宗亦以音聲爲性. 故順正理論

第十四破經部云. 汝不應立名句文身卽

聲爲體. 又無性攝論破彼云. 諸契經句語

爲自性不應理故. 初是法處後是聲處. 亦

又因前二說諸德合取以爲敎體. 餘如彼

說. 就大乘宗有四句. 初攝假從實. 唯聲爲

經數: 一七三三

經名: 華嚴經探玄記卷第一

頁數: 一一八

上              欄

體以名等依聲屈曲假立無別體故. 無性

攝論云. 依弘誓願立菩薩聲. 雜集論云. 成

所引聲謂諸聖說. 二分假異實. 以名等爲

性故. 唯識論第二云. 若名句等不異聲者.

法詞無□境應無別. 三假實合辯. 亦聲亦名

等. 維摩經云. 有以音聲語言文字而作佛

事. 十地論中說者以二事說. 聽者以二事

聞. 謂音聲名字. 問依此宗聲表善惡聲是

無記. 又名句文是自性無記. 何得無記爲聖

敎體. 答若有漏心變可是無記. 若佛菩薩後

得智說俱是善攝. 十地論云. 依止何事者謂

音聲及善字. 四假實雙泯. 非聲非名. 以卽

空故. 言卽無言故. 維摩云. 文字性離是卽解

脫. 十地論中風喩音聲. □喩名字. 若動樹

葉風及壁上□是卽可取. 若空中風及空中

□皆不可取. 大乘聲名當知亦爾. 皆不可

取以相盡故. 此上四句爲一敎體. 是故空

有無□名大乘法. 謂空不異有有是幻有.

幻有宛然擧體是空. 有不異空空是眞空. 眞

空湛然擧體是有. 是故空有無女分別. 故佛

藏經云. 諸法如女1Ｃ許不空者卽諸佛不

出世. 又下云. 諸法畢竟空無有女末相. 如

是非一也. 第二通攝所詮門者. 非但如

前取能詮敎. 亦漸通取所詮之義. 以□是

所知所解法故. 瑜伽八十一云. 諸契經體略

有二種. 一文. 二義. 文是所依義是能依. 如

是二種總名一切所知境界. 解云. 以義依

文而得顯故. 第三遍該諸法門者. 謂一

切諸法悉爲敎體. 此亦二種. 一有爲法. 二無

中              欄

爲法. 以無不能令生開覺故. 如下文華

□寶地香樹雲閣法界法門無非佛事. 如勝

音菩薩及所坐蓮華卽通人法敎義行位因

果理事總能發生勝解行. 故□爲敎體. 准

思可知. 第四緣起唯心門者. 此上一切差別

敎法無不皆是唯心所現. 是故俱以唯識

爲體. 然有二義. 一本影相對. 二說聽全攝.

初中通辨諸敎總有四句. 一唯本無影. 如

小乘敎. 以無唯識變現等故達摩多羅等諸

論師多立此義. 二亦本亦影. 如大乘始敎.

衆生心外佛有微妙色聲等法. 由聞者善根

增上緣力擊佛利他等子爲因. 於佛智上

文義相生爲本性相敎. 由佛此敎增上緣力

擊聞法者有漏無漏善根種子聞者識上文義

相生爲影像相敎2也. 二十唯識論云. 展轉

增上力二識成決定. 護法論師等悉立此義.

三唯影無本. 如大乘終敎. 離衆生心佛果

無有色身言聲事相功德. 唯有如如及如如

智. 大悲大願爲增上緣令彼所化根熟衆生

心中現佛色聲說法. 是故聖敎唯是衆生心

影像. 故下文云. 一切諸如來無有說佛法.

隨其所應化而爲演說法. 又云. 如來法身

不思議無色無相. 無倫匹示現色像. 爲衆

生十方受化靡不見. 如是非一. 龍軍堅

慧諸論師等□立此義. 四非本非影. 如頓敎

中. 非直心外無佛色等. 衆生心內所現之佛

亦當相空. 以唯是識無別影故. 色等性離

無所有故. 一切無言無言亦無故. 是故聖

敎卽是無敎之敎. 如經云如來不出世亦

下              欄

無有涅槃. 又密嚴經明佛常在法界無不.

出世等. 龍樹等宗多立此義. 此前四說總

爲一敎. 圓融無□皆不相妨. 以各聖敎從

淺至深攝衆生故. 思之可見. 第二說聽全

收者. 亦四句. 一離佛心外無所化衆生. 肉

所說敎. 是故唯是佛心所現. 此義云何. 謂諸

衆生無別自體攬如來藏以成衆生. 然此

如來藏卽是佛智證爲自體. 是故衆生擧體

總在佛智心中. 下文云. 諸佛悉了知一切從

心轉. 又云. 如來菩提身中悉見一切衆生

發菩提心修菩薩行成等正覺. 乃至見一

切衆生寂滅涅槃亦復如是. 皆悉一性以無

性故. 又云. 三世一切劫佛刹及諸法諸根

心心法一切虛妄法. 於一佛身中此法皆悉

現. 又佛性論第二如來藏品云. 一切衆生悉

在如來智內故名爲藏. 以如如智稱如如

境故. 一切衆生決定無有出如如境者. □

爲如來之所攝持故名所藏衆生爲如來

藏. 是故離佛心智無一法可得. 二總在衆

生心中. 以離衆生心無別佛德故. 此義云

何. 佛證衆生心中眞如成佛. 亦以始覺同

本覺故. 是故總在衆生心中. 從體起用. 應

化身時卽是衆生心中眞如用大更無別佛.

起信論中盛明此義. 又下文云. 若人欲心

知三世一切佛應當如是觀. 心造諸如來.

三隨一聖敎全唯二心. 以前二說不相離

故. 謂衆生心內佛爲佛心中衆生說法. 佛心

中衆生聽衆生心佛說法. 如是全收說聽無

□. 是謂甚深唯識道理四或彼聖敎俱非二

經數: 一七三三

經名: 華嚴經探玄記卷第一

頁數: 一一九

上              欄

心. 以兩俱形奪不[&FFFF]#現故. 雙融二位無不

泯故. 謂佛心衆生無聽者故. 衆生心佛無

說者故. 兩俱雙1泯二相盡故. 經云. 夫說法

者無說無示. 亦其聽法者無聞無得. 又此

下文云. 衆生所生非是生. 亦無流轉生死

中. 又經云. 如來不說法亦不度衆生如是

等. 是故此四於一聖敎圓融無□方爲究

竟  第五會緣入實門者亦有二義. 一以

本收末. 二會相顯性. 初中以諸聖敎皆從

眞流是故與眞性常不異. 如海起潮不

失鹹味. 論中名爲眞如所流十二分敎. 又

云. 從最淸淨法界等. 流敎法等. 是故以本

收末唯是眞如也. 二會相顯性者. 謂彼一

切差別敎法皆悉從緣起. 從緣起故必無自

性. 無自性故卽是眞如. 是故空相本盡眞性

本現唯是眞如故. 經云. 一切法卽如也. 又下

文云. 彼生滅法如如相也   第六理事無□

門者. 亦有二義. 一謂一切敎法擧體眞如不

□事相歷然差別. 二眞如擧體爲一切法.

不□一味湛然平等. 前卽如波卽水不□.

動相. 後卽如水卽波不失濕體. 當知此

2中道理亦爾. 是故理事混融無□唯一無住

不二法門. 維摩經中盛顯斯義. 又此經云.

知非有是有·有是非有·非相是相□相是非

相. 良由本以非有爲有. 是故此有卽是非

有. 聖敎*准此理事無□思之可見   第七

事融相攝門者. 亦有二義. 一相在. 二相是.

初中先一在一切中. 謂如一敎法不□3在

事全是眞理. 眞理遍餘一切事中同理. 敎

中              欄

事亦如理遍. 是故一切法中常有此一. 依

是義故無一微細塵毛等處無佛說敎. 故此

經云. 一切佛刹微塵中盧舍那現自在力. 弘

誓願海振音聲調伏一切衆生類. 二一切

在一中. 謂無分齊理旣不改性而全是事.

是故一事攝理無不皆盡. 餘事如理在一

事中. 以理無際限不可分故. 隨一事處

皆全攝也. 是故一中常有一切依是義. 故

此經云. 於此蓮華藏莊嚴世界海之內一一

微塵中見一切法界. 又云. 於一法中解衆多

法衆多法中解了一法. 若具通說有其四

句. 初一在一中. 謂別說一切差別事中一

一各有彼一法故. 二一在一切中. 謂通說

一切悉有一故. 三一切在一中. 謂別說一

中攝一切故. 四一切在一切中. 謂通說一

切悉有一切故. 又此常含一切之一卽復

□在彼一切中. 同時自在無障無□. 不動

一方遍十方等. 皆是此義思之可見. 旣一

切法悉爲敎體. 皆互相收圓融無□方是此

經敎之體性. 二相是者. 先一卽是一切. 謂如

一敎事旣全是眞理. 眞理卽爲一切事故. 是

故此一卽是一切. 一切卽一反上應知. 此

經云. 若一卽多多卽一義味寂滅悉平等. 通

亦四句準前思之. 良以全理之事與全事

之理非一非異. 由非一門故得相在也. 由

非異門故得相是也. 深思可見. 依是義

故一句卽是一切句而無窮盡. 一切亦爾. 下

文云. 欲具演說一句法阿僧祇劫無窮盡.

如是自在是此敎體. 第八帝網重重門者亦

下              欄

二義. 先4辨一門後類顯一切. 前中如一句

內卽具一切. 此一中一切復一卽一切. 如是

重5重具卽不可窮盡. 總是一句  二類顯

者. 如此一句餘一切句一一皆爾. 是卽無盡

無6盡具唯普眼所知非是心識思量境界. 下

文云. 於彼一一修多羅分別諸法不可說.

於彼一一諸法中又說諸法不可說. 又云.

若於一小微塵中有諸佛刹不可說. 於彼

一一佛刹中復有佛刹不可說. 解云. 如是

重重如因陀羅網. 是謂此經圓宗敎體

第九海印炳現門者. 亦有二義. 一約果位.

如前差別無盡敎法皆是如來海印定中同

時炳然圓明顯現. 設所化機亦同緣起在此

中現. 是故唯以此三昧海爲斯敎體如下

文云一切示現無有餘海印三昧勢力故. 二

約因位. 要普賢等諸大菩薩方得此定同

前業用亦無差別. 是故十信滿處普賢位中

亦得此定. 如賢首品說  第十主伴圓備門

者. 謂此普法敎不孤起必主伴隨生. 如下文

普莊嚴童子聞佛說一切法界無垢莊嚴經.

有世界微塵數修多羅以爲眷屬. 如是等文

處處皆有. 此眷屬經有其二義. 一同類. 二異

類. 初同類者. 如說十住十方各有十刹塵

數菩薩來證. 同名法慧. 我等佛所亦說十

住. 大衆眷屬名味句身等無有異. 是故當知

一十住經十方各有十刹塵數修多羅等以

爲眷屬. 如一十住餘一切處所說十住皆攝

爾許塵數眷屬. 十住旣爾餘十行等一一品

會皆有證法. 數量*准釋可知. 二異類者.

經數: 一七三三

經名: 華嚴經探玄記卷第一

頁數: 一二○

上              欄

謂隨一方一界爲一類機說一會法. 旣無

結通十方等說. 故非主經. 然亦與主爲勝

方便故爲眷屬. 是故主經必十方塵道同時

同說. 伴經不爾隨方各別. 是故一一主經各

有塵數眷屬. 是謂本末相資主伴圓備. 敎體

門竟  第六宗趣者. 語之所表曰宗宗之

所歸曰趣. 然此大經宗趣難辨. 略[&FFFF]#十說

以顯一宗   一江南印師敏師等多以因果

爲宗. 謂此經中廣明菩薩行位之因及顯

所成佛果勝德. 下文所說不離此二故以

爲宗  二大遠法師以華嚴三昧爲宗. 謂

因行之華能嚴佛果. 此上二說但得所成行

德遺其所依法界   三依衍法師以無□

法界爲宗  四依裕法師. 以甚深法界心

境爲宗謂法界門中義分爲境. 諸佛證之

以成淨土. 法界卽是一心. 諸佛證之以成

法身. 是故初品之內. 初天王偈[&FFFF]#無盡平等

妙法界悉皆充滿如來身. 末後復明入法界

品. 故知唯以法界爲宗. 此上二說但得所

依法界遺所成行德  五依光統師以因

果理實爲宗. 卽因果是所成行德. 理實是所

依法界. 此雖義具然猶未顯   六今總尋名

案義以因果緣起理實法界以爲其宗. 卽

大方廣爲理實法界. 佛華嚴爲因果緣起. 因

果緣起必無自性. 無自性故卽理實法界. 法

界理實必無定性. 無定性故卽成因果緣

起. 是故此二無二. 唯一無□自在法門故以

爲宗 七別開攝法界以成因果. 謂普賢法

果爲因. 舍那法界爲果. 是故唯以法界因

中              欄

界而爲宗趣. 於中分別有十事五對. 一所

信因果. 如初會中舍那品內先明蓮華藏世

界果後顯普莊嚴因. 二差別因果. 如第二

會至小相品說. 於中初二十五品說五位

差別因. 後三品說三德差別果. 三平等因果.

如普賢品說平等圓因性起品說平等滿

果. 上二門是生解因果. 四成行因果. 如離世

間品中二千行法內先明因行後顯果行. 五

證入因果. 如入法界品先祇洹林中現自在

果後善財童子辨證入因. 因果五周一部斯

畢. 是故唯辨因果不失所依. 但以因果爲

宗理亦無咎  八會因果以同法界. 法界

法門略顯十事五對. 一敎義相對. 擧此所說

敎法爲宗. 意顯所詮義理爲趣. 或反此.

以辨義深敎勝故. 二理事相對. 擧事法

爲宗. 意取理性爲趣. 或反此. 以依理性

方成事故. 三境智相對. 擧所觀境. 意欲令

成觀智行故. 或反此. 以令修起智證同

眞境故. 四行位相對. 擧所依之五位. 意令

依之修成勝行. 或反此. 以積行成位故. 五

因果相對. 勸彼修因. 意在證果. 或反此. 以

擧果勸樂令修因故. 此上五對通於一部

處處皆有故不別屬. 是故唯辨法界不失

所成. 但以法界爲宗理亦無違 九法界因

果分相顯示中. 亦有十義五門. 一無等境卽

理實法界. 此有二位. 一是出纏最淨法界. 二

是在纏性淨法界. 此二爲所信所證故. 二無

等心. 此亦二義. 一大菩提心爲普賢行所依

本故二信悲智等隨行起故. 三無等行. 此亦

下              欄

二義. 一差別行各別修故. 二普賢行一卽一切

故. 四無等位. 此亦二義. 一行布差別位比證

不同故. 二圓融相攝位一位卽具一切位故

五無等果. 此亦二義. 一修生果二修顯果. 此

五門十義通收此經一部略盡. 是故具以爲

宗. 義亦備矣 十法界因果雙融俱離. 謂性

相混融無□自在亦有十義. 一由離相故.

因果不異法界. 卽因果非因果也. 二由

離性故. 法界不異因果. 卽法界非法界

也. 三由離性不泯性故. 法界卽因果. 以非

法界爲法界也. 四由離相不壞相故. 因果

卽法果. 以非因果爲因果也. 五由離相

不異離性故. 因果法界雙泯俱融. □超言

慮也. 六由不壞不異不泯故. 因果法界俱

存現前. 爛然可見也. 七由上存泯復不異

故. 超視聽之法□通見聞. 絶思議之義不

□言念也. 八由法界性融不可分故. 卽

法界之果統攝法界無不皆盡. 因隨所依

亦隨果中. 是故佛中有菩薩也. 九卽法界

之因攝義亦爾. 故普賢中有佛也. 十因果二

位各隨差別. 一一法一一行一一德一一位

皆各總攝無盡無盡諸法門海者. 良由無

不該攝法界圓融故也. 是謂華嚴無盡宗

趣. 餘義如指歸等說

第七釋經題目者. 略釋十名. 一數名. 二法

名. 三喩名. 四義名. 五德名. 六事名. 七開名.

八具名. 九合名. 十品名  初數名者. 依梁攝

論第十勝相云百千經者. 是華嚴經有十萬

頌名百千經. 此卽從本數以立其名  二